Þessi pistill birtist fyrst á heilraedi.blogspot.com 30. október 2017 Sykursýki af tegund 2 – nýjar leiðbeiningar um næringarmeðferð Síðastliðið vor voru gefnar út nýjar leiðbeiningar fyrir heilbrigðisstarfsfólk um næringarmeðferð einstaklinga með sykursýki af tegund 2 . Teymi næringarfræðinga og annarra sérfræðinga á sviði efnaskiptalækninga vann að gerð leiðbeininganna en svo var stór hópur kallaður til að meta þær og koma með athugasemdir sem notaðar voru til að leggja lokahönd á verkið . Nýju leiðbeiningarnar hafa ekki hlotið mikla umfjöllun úti í samfélaginu ennþá svo það er kominn tími til að kynna þær fyrir almenningi . Einstaklingar með sykursýki 1 þurfa að sprauta sig með insúlíni en það þurfa þeir sem eru með tegund 2 ekki að gera fyrr en sjúkdómurinn er langt genginn . Insúlín er hormón sem sér um að glúkósi komist úr blóðinu inn í frumur líkamans . Frúktósi og galaktósi fara reyndar gegnum lifrina en er þar að stórum hluta breytt í glúkósa svo þeir enda líka sem blóðsykur . Það er eðlilegt að blóðsykurinn hækki í kjölfar máltíðar og lækki aftur þegar frumur líkamans hafa tekið sykurinn upp úr blóðinu . En ef um sykursýki er að ræða verður blóðsykurinn allt of hár eftir kolvetnaríka máltíð á meðan frumurnar svelta . Ef sjúkdómurinn uppgötvast snemma getur næringarmeðferð , aukin hreyfing og þyngdartap ef einstaklingur er í yfirþyngd , dugað til að snúa þróuninni við eða stöðva hana . hversu hratt og mikið blóðsykurinn hækkar . Gerð kolvetnanna eða úr hverju kolvetnin koma , td . draga trefjar úr sykursveiflunni , sérstaklega ef þær eru heilar og óunnar . Nýjar leiðbeiningar um næringarmeðferð Þar til allra síðustu ár byggði næringarmeðferð við sykursýki 2 á almennum ráðleggingum Embættis landlæknis fyrir heilbrigða einstaklinga , en með ákveðnum áherslubreytingum . Með auknum rannsóknum var á síðasta ári byrjað að bjóða upp á þrjár mismunandi leiðir til að takast á við sykursýki 2 með fæðumeðferð . Ein leiðin er hefðbundið hollt fæði sem er sama meðferðin og áður var beitt , önnur er fæði með hóflegu kolvetnamagni og þriðja leiðin er lágkolvetnafæði . Sýnt hefur verið fram á að þær geti allar skilað árangri í bættri blóðsykurstjórnun , en mikilvægt er að hver og einn velji sína leið í samráði við næringarfræðing , því þær henta einstaklingum misvel . Hefðbundið hollt fæði Hlutfall kolvetna í þessu fæði getur verið allt frá 45% og upp í 60% orkunnar . Taka skal lýsi eða D-vítamín . Neyslu kolvetna skal dreifa yfir daginn svo magn kolvetna í hverri máltíð fari ekki fram úr hófi og velja skal kornvörur með lágum sykurstuðli . Hefðbundið fæði Íslendinga er bæði prótein - og fituríkt og meðal Íslendingurinn fær aðeins 42% orkunnar úr kolvetnum . Þegar hlutur kolvetna minnkar er auðveldara að koma í veg fyrir miklar blóðsykursveiflur eftir máltíð . Mikilvægt er að bæta sér ekki eingöngu upp kolvetnaskerðinguna með osti , smjöri og feitu kjöti , þar sem þessar vörur geta verið mjög saltríkar . Frekar ætti að leggja áherslu á prótein - og fituríkar fæðutegundir úr jurtaríkinu , td . Hlutur fitu og próteina er þar af leiðandi enn stærri en í fæði með hóflegu kolvetnamagni . Þetta mataræði er ekki talið henta þeim sem eru með skerta nýrnastarfsemi og mögulega ekki heldur þeim sem hafa hátt LDL kólesteról ( vonda kólesterólið ) . Lágkolvetnafæði samanstendur að mestu af kjöti , fiski , eggjum , grænmeti , osti og fitu . Mun minna er borðað af brauði , kornvörum , kartöflum , hrísgrjónum og sykri . Einnig töluvert minna af baunum , ávöxtum , heilkorni og rótargrænmeti .